C 225/8
MT
Il-Ġurnal Uffiċjali tal-Unjoni Ewropea
27.6.2023
29.
Sabiex iwettaq kif xieraq il-kompiti ta’ monitoraġġ mogħtija lilu mir-Regolament dwar l-OLAF, il-Kumitat irid ikollu aċċess għal informazzjoni sinifikanti, komprensiva, suffiċjenti u f’waqtha.
L-Artikolu 15(1) il-ġdid tar-Regolament (UE, Euratom) Nru 883/2013 (9) issa jipprevedi li l-Kumitat jenħtieġ li jingħata aċċess għall-informazzjoni u d-dokumenti kollha tal-OLAF li jqis li huma meħtieġa għat-twettiq tal-kompiti ta’ monitoraġġ u ta’ sorveljanza tiegħu. 30.
L-arranġamenti attwali ta’ ħidma miftiehma bejn l-OLAF u l-Kumitat (10) jipprovdu lill-Kumitat b’aċċess dirett parzjali għall-informazzjoni li tkun disponibbli, relatata mal-każijiet u rreġistrata fis-sistema ta’ ġestjoni tal-każijiet tal-OLAF (OLAF’s case management, OCM).
B’mod partikolari, skont l-Artikolu 13(2) tal-arranġamenti ta’ ħidma, il-Kumitat irid ikollu aċċess sħiħ għal investigazzjonijiet miftuħa li jdumu aktar minn 12-il xahar. 31.
F’dan ir-rigward, bħal kull sena, il-Kumitat irċieva informazzjoni mill-OLAF dwar investigazzjonijiet li damu aktar minn 12-il xahar.
Biex wieħed jifhem aħjar l-għaliex ċerti investigazzjonijiet jieħdu żmien twil, il-Kumitat iffoka l-attenzjoni tiegħu fuq l-investigazzjonijiet tal-OLAF li jdumu għal aktar minn 36 xahar.
3.2.1.
Rapporti dwar investigazzjonijiet li damu aktar minn 12-il xahar li l-Kumitat irċieva fl-2022 32.
Jekk investigazzjoni ma tkunx tista’ tingħalaq fi żmien 12-il xahar wara li tinfetaħ, l-Artikolu 7(8) tar-Regolament dwar l-OLAF (11) jirrikjedi li d-Direttur Ġenerali tal-OLAF formalment jagħti rapporti lill-Kumitat 12-il xahar wara li tkun infetħet l-investigazzjoni u kull sitt xhur wara.
F’dawn ir-rapporti l-OLAF jistabbilixxi r-raġunijiet l-għaliex l-investigazzjoni baqgħet miftuħa u, fejn xieraq (12), il-miżuri ta’ rimedju li għandhom jittieħdu biex titħaffef l-investigazzjoni kif ukoll il-perjodu ta’ żmien mistenni għat-tlestija. 33.
Fl-2022, il-Kumitat irċieva 751 rapport mill-OLAF dwar 467 investigazzjoni individwali li damu aktar minn 12-il xahar.
Mill-każijiet rrapportati, 54,17 % qabżu l-24 xahar (l-Illustrazzjoni 1).
It-tqassim settorjali tal-investigazzjonijiet tal-OLAF huwa mogħti fl-Illustrazzjoni 2.
Illustrazzjoni 1
(9) (10) (11)
(12)
Kif modifikat mir-Regolament (UE, Euratom) 2020/2223.
L-arranġamenti ta’ ħidma bejn l-OLAF u l-Kumitat ta’ Sorveljanza tal-OLAF huma disponibbli fuq https://supervisory-committeeolaf.europa.eu/system/files/2021-10/OLAF%20SC%20WA%20signed.pdf.pdf L-Artikolu 7(8) tar-Regolament (UE, Euratom) Nru 883/2013 jistipula li: “Jekk investigazzjoni ma tkunx tista’ tingħalaq fi żmien 12-il xahar wara li tkun infetħet, id-Direttur Ġenerali għandu jirrapporta, malli jiskadi dak il-perijodu ta’ 12-il xahar u f’intervalli ta’sitt xhur wara dan, lill-Kumitat ta’ Sorveljanza, filwaqt li jindika r-raġunijiet u l-miżuri ta’ rimedju previsti bil-ħsieb li titħaffef linvestigazzjoni.”
Il-kliem “fejn xieraq” żdied mat-test tal-Artikolu 7(8) tar-Regolament dwar l-OLAF bir-Regolament emendatorju (UE, Euratom) 2020/2223.